去親旺角一定會食肥姐，唔會放過任何一次機會。最中意食佢既套餐，一來唔洗諗，二來入面有齊我想食既野，所以有套餐以來我就只係食套餐。今日落尖沙咀，聽honey講肥姐個仔係尖咀開左間分店，趁離食飯仲有啲空檔，當然要食番個套餐啦！套餐入面有墨魚、大腸同腎，我一定會加甜醬同芥末醬（其實我平時唔吃甜醬）。墨魚夠爽，大腸不會咬唔爛、腎更加係可以食到「short short」聲，配埋啲醬，有時會比芥末醬攻到上腦。對於我呢個中意食咸野，又中意有咬口黎講既港女，肥姐及肥仔當然係我掃街必吃啦！